Document ID: 32011R1016
Publication Date: 2011-09-23

Title and Content:
KOMISIJAS ĪSTENOŠANAS REGULA (ES) Nr. 1016/2011
(2011. gada 23. septembris)
par atvilkumu veikšanu no nozvejas kvotām, kas pieejamas attiecībā uz konkrētiem zivju krājumiem 2011. gadā, pamatojoties uz šo krājumu pārzveju iepriekšējā gadā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1. un 2. punktu,
tā kā:
(1)
Nozvejas kvotas 2010. gadam tika noteiktas ar:
-
Padomes 2008. gada 28. novembra Regulu (EK) Nr. 1359/2008, ar ko 2009. un 2010. gadam Kopienas zvejas kuģiem nosaka zvejas iespējas attiecībā uz konkrētiem dziļūdens zivju krājumiem (2),
-
Padomes 2009. gada 20. novembra Regulu (EK) Nr. 1226/2009, ar ko 2010. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Baltijas jūrā (3),
-
Padomes 2009. gada 27. novembra Regulu (EK) Nr. 1287/2009, ar ko 2010. gadam nosaka konkrētu zivju krājumu zvejas iespējas un ar tām saistītus nosacījumus, kuri piemērojami Melnajā jūrā (4), un
-
Padomes 2010. gada 14. janvāra Regulu (ES) Nr. 53/2010, ar ko 2010. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - ūdeņos, kur nepieciešami nozvejas limiti, un ar ko groza Regulu (EK) Nr. 1359/2008, (EK) Nr. 754/2009, (EK) Nr. 1226/2009 un (EK) Nr. 1287/2009 (5).
(2)
Nozvejas kvotas 2011. gadam tika noteiktas ar:
-
Padomes 2010. gada 29. novembra Regulu (ES) Nr. 1124/2010, ar ko 2011. gadam nosaka zvejas iespējas un ar tām saistītos nosacījumus konkrētiem zivju krājumiem un zivju krājumu grupām, kuri piemērojami Baltijas jūrā (6),
-
Padomes 2010. gada 13. decembra Regulu (ES) Nr. 1225/2010, ar ko 2011. un 2012. gadam ES kuģiem nosaka zvejas iespējas attiecībā uz konkrētiem dziļūdens zivju krājumiem (7),
-
Padomes 2010. gada 17. decembra Regulu (ES) Nr. 1256/2010, ar ko 2011. gadam nosaka konkrētu zivju krājumu zvejas iespējas un ar tām saistītus nosacījumus, kuri piemērojami Melnajā jūrā (8), un
-
Padomes 2011. gada 18. janvāra Regulu (ES) Nr. 57/2011, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - konkrētos ūdeņos, kas nav ES ūdeņi (9).
(3)
Saskaņā ar Regulas (EK) Nr. 1224/2009 105. panta 1. punktu, ja Komisija konstatē, ka dalībvalsts ir pārsniegusi tai iedalītās nozvejas kvotas, Komisija izdara atvilkumus no turpmākajām attiecīgās dalībvalsts nozvejas kvotām.
(4)
Regulas (EK) Nr. 1224/2009 105. panta 2. un 3. punktā paredzēts, ka šādus atvilkumus izdara nākamajā gadā vai gados, piemērojot konkrētus koeficientus, kas noteikti minētajos punktos.
(5)
Dažas dalībvalstis ir pārsniegušas 2010. gadam noteiktās nozvejas kvotas. Tādēļ ir lietderīgi veikt atvilkumus no šīm valstīm iedalītajām nozvejas kvotām 2011. gadā un - attiecīgos gadījumos - turpmākajos gados attiecībā uz pārzvejotajiem krājumiem.
(6)
Ar Komisijas Regulu (ES) Nr. 1004/2010 (10) ir veikti atvilkumi no zvejas kvotām 2010. gadam. Tomēr dažu dalībvalstu gadījumā piemērojamie atvilkumi bija lielāki nekā attiecīgā kvota 2010. gadam, tādēļ tie minētajā gadā nevarēja tikt pilnībā veikti. Lai nodrošinātu, ka arī šādos gadījumos atvilkumus veic pilnībā, nosakot atvilkumus no 2011. gada kvotas un - attiecīgos gadījumos - no turpmāko gadu kvotām, jāņem vērā atlikušie daudzumi.
(7)
Šajā regulā paredzētos atvilkumus piemēro, neskarot tos atvilkumus, kas piemērojami 2011. gadam iedalītajām kvotām saskaņā ar:
-
Komisijas 2007. gada 15. februāra Regulu (EK) Nr. 147/2007, ar kuru 2007.-2012. gadam pielāgo konkrētas nozvejas kvotas saskaņā ar 23. panta 4. punktu Padomes Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (11),
-
Komisijas 2008. gada 3. jūlija Regulu (EK) Nr. 635/2008, ar ko pielāgo mencu nozvejas kvotas, kas saskaņā ar Padomes Regulu (EK) Nr. 338/2008 no 2008. līdz 2011. gadam iedalāmas Polijai Baltijas jūrā (25.-32. apakšrajons, EK ūdeņi) (12),
-
Komisijas 2011. gada 22. februāra Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ (13), un
-
Komisijas 2011. gada 14. oktobra Īstenošanas regulu (ES) Nr. 1021/2011 par atvilkumu veikšanu no nozvejas kvotām, kas pieejamas attiecībā uz konkrētiem zivju krājumiem 2011. gadā, pamatojoties uz citu krājumu pārzvejas gadījumiem iepriekšējā gadā (14),
IR PIEŅĒMUSI ŠO REGULU.
1. pants
Regulās (ES) Nr. 1124/2010, (ES) Nr. 1225/2010, (ES) Nr. 1256/2010 un (ES) Nr. 57/2011 2011. gadam noteiktās nozvejas kvotas samazina, kā norādīts pielikumā.
2. pants
Zvejas kvotas, kuras var tikt piešķirtas dalībvalstīm 2012. gadā un - attiecīgos gadījumos - turpmākajos gados, samazina, kā norādīts pielikumā.
3. pants
1. un 2. pantu piemēro, neskarot samazinājumus, kas paredzēti Regulās (EK) Nr. 147/2007, (EK) Nr. 635/2008, (ES) Nr. 165/2011 un Īstenošanas regulā (ES) Nr. 1021/2011.
4. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 23. septembrī

Classification:
Level 1 Categories: 100155
100156
Level 2 Categories: 100252
100242
Level 3 Categories: 2470
2476
1652
3544
All Categories: 133
2308
2437
2879
4335
5254
5256
544